Az ausztrál nagydíj időmérőedzésén az utolsó 14. helyett érte el csapattársa Sergio Pérez előtt. A futamon a rajtot követően a 10. helyre jött fel és haladt a biztonsági autó mögött. Végig pontszerző helyen haladt, majd a 7. helyen intették le. 6 világbajnoki pontot szerzet, amivel meg előzte a 10. helyen célba érő csapattársát. A maláj versenyhétvégén az időmérőedzésen a 13. rajtkockát szerezte meg, megelőzve csapattársát, Sergio Pérezt. A futamon a rajtot követően feljött a 7. helyre. Miután bejött a biztonsági autó feljött az élen haladó Sebastian Vettel mögé a 2. helyre. A 10. körben Lewis Hamilton megelőzte őt és Romain Grosjeant, majd 3 körrel később Nico Rosberg is megelőzte honfitársát. A 26. körben a két Red Bull egymással csatázott, míg mögöttük Hülkenberg haladt. Ricciardónak szóltak, hogy romló fékjei miatt engedje el Kvjatot. A célegyenes végén Hülkenberget támadták, Kvjat Ricciardó elé került, de koccant a némettel, megpördült, és végül visszaesett a sorrendben. A 30. körben 10 másodperces időbüntetést kapott, amiért meglökte Kvjatot. A futamot 1 kör hátrányban a 14. helyen fejezte be.